PolyAgent/wiki_georgian_en_parallel_20231101 huggingface dataset:
Rule the World

Rule the World — ჯგუფ Take That-ის სინგლი. იგი ჟღერს ფილმში „ვარსკვლავური მტვერი“ (2007).
სიმღერა დაიწერა სპეციალურად ფილმისათვის, 2007 წელს. იგი ასევე სრულდებოდა ჯგუფის 2009 წლის ტურის მსვლელობისას.
სიმღერის ოფიციალური მუსიკალური ვიდეო გადაღებულია ები როუდის სტუდიაში. მისი პრემიერა გაიმართა 2007 წლის 22 სექტემბერს.
სიმღერების სია
UK CD single
Rule the World (რადიოს ვერსია) – 3:58
Stay Together – 3:57
German CD single
Rule the World (რადიოს ვერსია) – 3:58
Stay Together – 3:57
Rule the World (ვიდეო) – 4:00
სქოლიო
2007 წლის სიმღერები
Take That-ის სიმღერები
ჩეხეთ-მორავიის მაღლობი

ჩეხეთ-მორავიის მაღლობი (ჩეხ. Českomoravská vrchovina) — ჩეხეთის მასივის სამხრეთ-აღმოსავლეთი ნაწილი ჩეხეთში, სიგრძე დაახლოებით 150 კმ, სიგანე 100 კმ-მდე. სიმაღლე 837 მ-მდე. აგებულია გრანიტებითა და გნაისებით. რელიეფი უმთავრესად მდინარეებით დანაწევრებული ბორცვები და დაბალმთიანეთია, რომელზედაც გვხვდება ცალკეული კლდოვანი თხემები. შემოსილია ფართოფოთლოვანი და წიწვოვანი ტყეებითა და მდელოებით.
ლიტერატურა
ჩეხეთის გეოგრაფია
გეორგ ფონ კიუხლერი

გეორგ ფონ კიუხლერი (გერმ.: Georg von Küchler) (* 30 მაისი 1881, ფილიპსრუეს სასახლე (ჰანაუ); † 25 მაისი 1968, გარმიშ-პატენკირხენი) - იყო გერმანელი სამხედრო მოღვაწე, ვერმახტის გენერალ-ფელდმარშალი და არმიათა ჯგუფის სარდალი მეორე მსოფლიო ომის დროს.
ბიოგრაფია
გერმანელი სამხედრო მოღვაწეები
დაბადებული 1881
გარდაცვლილი 1968
.eg

.eg — ზედა დონის ეროვნული დომენი (ccTLD) ეგვიპტესთვის.
რესურსები ინტერნეტში
eg
კომუნიკაციები ეგვიპტეში
ვალერი პარუნაშვილი

ვალერი პარუნაშვილი (დ. 11 აპრილი, 1968, თბილისი, საქართველოს სსრ, სსრკ) — ქართველი სპორტსმენი (სამბო). 1994 წელს დაამთავრა საქართველოს სასოფლო-სამეურნეო ინსტიტუტი. მსოფლიოს ჩემპიონი (1991). მსოფლიოს ჩემპიონატების მეორე (1993) და მესამე პრიზიორი (1995). ევროპის ჩემპიონატის მეორე პრიზიორი სამბოში (1993). სსრკ ჩემპიონატის მეორე (1990) და მესამე (1989) პრიზიორი ძიუდოში (1989, 1990). საქართველოს აბსოლუტური ფალავანი ქართულ ჭიდაობაში (1995). საერთაშორისო კლასის სპორტის ოსტატი. სსრკ სპორტის ოსტატი ძიუდოში.
ლიტერატურა
ენციკლოპედია „თბილისი“, გვ. 730, თბ., 2002;
ელგუჯა ბერიშვილი, ქართული სპორტის ოქროს წიგნი, გვ. 293, თბ.: პალიტრა L, 2013.
რესურსები ინტერნეტში
ვალერი პარუნაშვილი — ქართული სპორტის სტატისტიკა
დაბადებული 11 აპრილი
დაბადებული 1968
ქართველი სამბისტები
ქართველი ძიუდოისტები
თბილისში დაბადებულები
საქართველოს სასოფლო-სამეურნეო ინსტიტუტის კურსდამთავრებულები
ივან-კუპალა

ივან-კუპალა
ივან–კუპალა (რუს. Иван–Купала უკრ. Івана Купала – ივან(ა) კუპალა) სახალხო დღესასწაული უკრაინაში, რუსეთსა და სხვა სლავ ხალხებში, აღინიშნება ზაფხულის ბუნიაობის დროს 7 ივლისს ახალი სტილით, თუმცა ბევრი მას ძველი სტილით აღნიშნავს 24 ივნისს.
ლიტერატურა
რესურსები ინტერნეტში
Календарь праздников: ივან-კუპალას ღამე რუსეთში
Календарь праздников: ივან-კუპალას ღამე უკრაინაში
ივან-კუპალა ბელორუსში(ვიდეო). ბელორუსის რესპუბლიკის ოფიციალური საიტი
სლავური მითოლოგია
წარმართული დღესასწაულები
სექტემბერი 2014

სექტემბერი 2014
სექტემბერი - 2014 წლის მეცხრე თვე. დაიწყო ორშაბათს და დამთავრდა 30 დღის შემდეგ, სამშაბათს.
პორტალი:ახალი ამბები
09
ცაგერა (ოჩამჩირის მუნიციპალიტეტი)

ცაგერა (ოჩამჩირის მუნიციპალიტეტი)
ცაგერა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (არადუს თემი), შავიზღვისპირა დაბლობზე. ზღვის დონიდან 35 მ, ოჩამჩირიდან 10 კმ.
1940-იან წლებში აქ ლეჩხუმელი კოლმეურნეებით ჩაასახლეს და სოფელს ლეჩხუმის ადმინისტრაციული ცენტრის ცაგერის მიხედვით ცაგერა უწოდეს. 1949-1954 წლებში არსებობდა ცაგერას სასოფლო საბჭო. 1954 წლის 19 ივნისს მოქვის სასოფლო საბჭოს გამოეყო სოფლები არადუ და ჯუკმური და შეუერთდნენ ცაგერის სასოფლო საბჭოს, რომელსაც ეწოდა არადუს სასოფლო საბჭო ცენტრით სოფ. არადუში. 1960 წლის 3 აგვისტოს არადუს სასოფლო საბჭოს გამოეყო სოფ. ცაგერა და კოჩარის სასოფლო საბჭოს მიუერთდა. მოგვიანებით, სოფელი კოჩარის თემს გამოეყო და კვლავ არადუს სასოფლო საბჭოს დაუბრუნდა. 2008 წლიდან ოკუპირებულია რუსეთის ფედერაციის მიერ.
სქოლიო
არადუს თემის სოფლები
რუჟინის რაიონი

რუჟინის რაიონი — რაიონი უკრაინაში, ჟიტომირის ოლქში. მისი ფართობია 1 002 კმ². 2015 წლის აღწერის მონაცემებით რაიონის მოსახლეობა 27 575 ადამიანს შეადგენდა, ხოლო სიმჭიდროვე 29 კაცს კმ²-ზე. რუჟინის რაიონის ადმინისტრაციული ცენტრია ქალაქი რუჟინი.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
ჟიტომირის ოლქის რაიონები
გომის სპირტისა და არყის კომპანია

გომის სპირტისა და არყის კომპანია
ს. ს. გომის სპირტისა და არყის კომპანია (სააქციო საზოგადოება) — სპირტიანი სასმელების საწარმო საქართველოში.
დაარსდა 1903 წელს სოფ. გომში (ხაშურის მუნიციპალიტეტი), ეწოდებოდა „გომის სპირტის ქარხანა“. აწარმოებდა სპირტრექტიფიკატს შაქრის ჭარხლის ბადაგისა (მელასა) და ჭაჭის ნედლი სპირტისაგან. 1994 წელს ქარხნის პრივატიზების შემდეგ, იგი ჩამოყალიბდა როგორც სააქციო საზოგადოება „რექტიფიკატი“, 2006 წლიდან კი დაერქვა „გომის სპირტისა და არყის კომპანია“. 1995-1997 წლებში ქარხანაში განხორციელდა რეკონსტრუქციისა და ტექნიკური გადაიარაღების სამუშაოები: წარმოების მართვა გადაყვანილ იქნა სრულ ავტომატურ რეჟიმში, დაინერგა თანამედროვე ტექნოლოგიური სქემა ხორბლის სპირტის წარმოებისათვის, დაიწყო არყისა და ლიქიორების სხვადასხვა სახის პროდუქციის წარმოება-ჩამოსხმა. 2006 წელს კი მოხდა საწარმოს სრული მოდერნიზაცია, დაინერგა ევროპული წარმოების უახლესი ტექნოლოგიები, კერძოდ, 6-სადგურიანი ფილტრაციის სისტემა ვერცხლის ფილტრით, 2007 წლიდან დაემატა პლატინისა და ოქროს ფილტრაციის სისტემები. კომპანიის მიერ წარმოებული პროდუქციის ძირითადი სახეობაა ხორბლის რექტიფიცირებული სპირტი „რექტიფიკატი“, რომელიც გამოიყენება სხვადასხვა სახის არყის („ლუქსი“, „ორიგინალი“, „პრემიუმი“, „ელიტა“, „კლასიკი“, „პრესტიჟი“), არომატული არყის („პიტნის“, „წიწაკის“, „ტარხუნის“, „თაფლის“, „ლიმონის“), ლიქიორის („კომშის“, „ალუბლის“) დასამზადებლად. კომპანია უშვებს აგრეთვე ჭაჭის არაყსა („ჭაჭა დაძველებული“, „ჭაჭა კაკლის“, „ჭაჭა თაფლის“, „ჭაჭა კლასიკური“) და მრავალგვარი სახეობის ლიმონათს. წარმოების ძირითადი ნედლეულია ხორბალი (როგორც ადგილობრივი, ისე შემოტანილი) და საქართველოს სხვადასხვა კუთხეში მოყვანილი სოფლის მეურნეობის სხვა პროდუქტები (თაფლი, წიწაკა, ლიმონი, პიტნა, ტარხუნა, კომში). 1996 წლიდან კომპანიას 49-წლიანი იჯარით აღებული აქვს 300 ჰა მიწის ნაკვეთი დედოფლისწყაროს მუნიციპალიტეტში (კახეთი), სადაც გაშენებულია ქართ. და ფრანგული ვაზის უნიკალური ჯიშები, ხოლო ლიმონათის საწარმოებლად აქვს საკუთარი კომშისა და ალუბლის ბაღები. კომპანიის მიერ წარმოებული პროდუქცია საექსპორტოა და გადის უკრაინაში, ყაზახეთში, ბელორუსიაში, ბალტიისპირეთის ქვეყნებში, აშშ-ში, კანადაში და სხვ. საწარმოს აქვს საკუთარი სადისტრიბუციო კომპანია „კადისი“, რომელიც ეწევა პროდუქციის რეალიზაციას. კომპანიის პროდუქციას სხვადასხვა საერთაშ. გამოფენა-კონკურსზე მიღებული აქვს მრავალი ჯილდო, მ. შ. გრან-პრი (2004, თბილისი), 2 ოქროს (2000, 2003 – სანქტ-პეტერბურგი) და 2 ვერცხლის (2000, 2003 – იქვე) მედალი.
ლიტერატურა
ქართული კომპანიები
Vollenhovia butteli

Vollenhovia butteli — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
გუდაწვერი

გუდაწვერი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (კორინთის თემი), მთა ლორწომისკლდის ჩრდილოეთ კალთაზე, მდინარე ალეურის (ქსნის მარცხენა შენაკადი) მარცხენა მხარეს. ზღვის დონიდან 1100 მ, ახალგორიდან დაშორებულია 12 კმ-ით. მოსახლეობა 2002 წლის აღწერით — 13 მცხოვრები. ახალგორის მუნიციპალიტეტი 2008 წლის აგვისტოდან ოკუპირებულია რუსეთის ჯარების მიერ.
ლიტერატურა
სქოლიო
კორინთის თემის სოფლები
მყინვარული რელიქტები

მყინვარული რელიქტები — მცენარეები და ცხოველები, რომლებიც ამა თუ იმ ტერიტორიაზე შემორჩენილი არიან გამყინვარების პერიოდიდან. მყინვარული რელიქტებს ვხვდებით მაგ., შუა ევროპის ვაკე და მთების წინა რაიონების ფლორაში. ესენია უმთავრესად ე. წ. არქტიკულ-ალპური მცენარეები. ისინი ნაშთია იმ ფლორისა, რომელიც გვიან პლეისტოცენში არსებობდა სკანდინავიის მყინვარულ ფარსა და ალპებიდან და ცენტრალურ ევროპის სხვა მთებიდან დაშვებულ მყინვარებს შორის. ზოგიერთი არქტიკულ-ალპური მცენარე — ქონდარა არყი, ალპური დათვის კენკრა, დრიადის 2 სახეობა (და ) და სხვა. ევროპის ზოგიერთ რაიონში გამყინვარების პერიოდიდან შემორჩნენ ცხოველებიც, მაგ., ირმის ბორა, ნემსიყლაპიას რამდენიმე სახეობა, ჩვეულებრივი გველგესლა, ცოცხლადმშობი ხვლიკი.
ლიტერატურა
მყინვარული ეპოქა
მცენარეები
ცხოველები
Formica kozlovi

Formica kozlovi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ზოვასარი

ზოვასარი — სოფელი სომხეთში, არაგაწოტნის პროვინციაში. მდებარეობს ზღვის დონიდან 2 100 მეტრზე. 2009 წლის მონაცემებით, მოსახლეობა 493 ადამიანს შეადგენდა, სიმჭიდროვე 30 ადამიანი კმ²-ზე. ფართობი 16.35 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
არაგაწოტნის პროვინციის სოფლები
სლავა მეტრეველის ქუჩა

სლავა მეტრეველის ქუჩა — ქუჩა თბილისში, დიდუბის რაიონში (დიდუბე); აკაკი წერეთლის გამზირიდან ვლადიმერ მაიაკოვსკის ქუჩამდე. წარმოიქმნა XIX საუკუნის დასასრულს. ადრე ერქვა საგურამოს ქუჩა. შეტანილია თბილისის გამგეობის მიერ 1903 წელს შედგენილ ქუჩების სიაში. 2007 წელს ეწოდა სლავა მეტრეველის სახელი.
ლიტერატურა
მეტრეველი
Nestlé

Nestlé S.A. — შვეიცარიული ტრანსნაციონალური კომპანია, უმსხვილესი მსოფლიოში კვების პროდუქტების სფეროში. სათავო ოფისი მდებარეობს ქალაქ ვევეში. შემოსავლების თვალსაზრისით, ნესტლე მსოფლიოში პირველია კვების მრეწველობის კომპანიებს შორის.
ნესტლეს პროდუქცია მოიცავს ბავშვის საკვებს, ჩამოსხმულ წყალს, სწრაფი კვების პროდუქტებს, ყავას, საკონდიტრო ნაწარმს, ყოველდღიურ პროდუქტებს, ნაყინს, ცხოველთა საკვებს და ნამცხვრებს. ნესტლეს 29 ბრენდის წლიური გაყიდვები 1 მილიარდ შვეიცარიულ ფრანკს (1,1 $) აღემატება. მათ შორისაა Nespresso, Nescafé, KitKat, Smarties, Nesquik, Stouffer's, Vittel, და Maggi. კომპანია ფლობს 450 საწარმოს მსოფლიოს 86 ქვეყანაში, სადაც დასაქმებულია 328 000 ადამიანი. ამავე დროს, იგი მსოფლიოს უმსხვილესი კოსმეტიკური კომპანიის — L'Oréal–ის ერთ–ერთი მთავარი მეწილეა.
ნესტლე ჩამოყალიბდა 1905 წელს, ძმები ჯორჯ და ჩარლ პეიჯების მიერ 1866 დაარსებული ანგლო–შვეიცარიული რძის კომპანიისა და ამავე წელს ანრი ნესტლეს მიერ დაარსებული Farine Lactée Henri Nestlé–ს (ანრი ნესტლეს რძის კომპანია) შერწყმის შედეგად. კომპანია მნიშვნელოვნად გაიზარდა პირველი მსოფლიო ომის დროს, შემდეგ კი მეორე მსოფლიო ომის დროს, როდესაც გაფართოვდა მანამდე შეთავაზებული ძირითადად შედედებული რძისა და ჩვილთა კვების პროდუქტებისაგან შემდგარი ასორტიმენტი. კომპანიამ განახორციელა რამდენიმე კორპორაციული შენაძენი, მათ შორის იყო Crosse & Blackwell 1950 წელს, Findus 1963 წელს, Libby's 1971 წელს, Rowntree Mackintosh 1988 წელს და Gerber 2007 წელს.
შვეიცარიის ბირჟის სიაში ნესტლე პირველ ადგილზეა და შედის Swiss Market Index–ში. Euronext–ის ბირჟის სიაში ის მეორეა. 2011 წელს, ნესტლემ Fortune Global 500–ის შეფასებაში პირველი ადგილი დაიკავა, როგორც მსოფლიოში ყველაზე მომგებიანმა კორპორაციამ. 200 მილიარდი აშშ დოლარიანი საბაზრო კაპიტალიზაციით, Financial Times Global 500–ის შეფასებით ნესტლე მე–13 ადგილზეა.
რესურსები ინტერნეტში
Article on ownership structure of Nestlé and L'Oréal
Nestlé Logo: Design and History
Text of the Cocoa Protocol
სქოლიო
შვეიცარიის კომპანიები
კვების მრეწველობა
პოგოსტ-ლუკა

პოგოსტ-ლუკა — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ვისოკოვის სასოფლო დასახლების შემადგენლობაში, მოსახლეობა 2002 წლის მონაცემებით 41 ადამიანს შეადგენდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
თელავის ჯვარპატიოსნის ეკლესია

თელავის ჯვარპატიოსნის ეკლესია — არქიტექტურული ძეგლი თელავის სამხრეთით, 2-3 კილომეტრზე, მდინარე მიწანწრის ხეობაში, მთაზე. განეკუთვნება გვიანდელ შუა საუკუნეებს,
აღწერა
ეკლესია დარბაზულია (8,3 x 5 მეტრი). შეიცავს სხვადასხვა პერიოდის სამ სამშენებლო ფენას, რომლებიც ერთმანეთისგან როგორც საშენი მასალით, ისე დუღაბის ფერითაც განსხვავდება. შენობის თავდაპირველი ნაწილი, რომელიც კედლების სიმაღლის ნახევარზე მეტს მოიცავს, რიყის ქვის ირეგულარული წყობითაა ნაგები. კარ-სარკმლების ღიობების გამოსაყვანად და, აქა-იქ, კუთხეებში, გამოყენებულია ტლანქად დამუშავებული შირიმი. მოგვიანებით განახლებული ნაწილებიცც რიყის ქვისაა. ამ დროისაა ეკლესიის შიდა გადახურვაც. სულ ბოლოს ორივე ფრონტონი რიყის წვრილი ქვით აღუდგენიათ.
ერთადერთი შესასვლელი დასავლეთიდანაა. კარი გარედან შეისრულთაღიანია, შიგნიდან ხის ბრტყელი გადახურვა აქვს. აღმოსავლეთით ნახევარწრიული აფსიდია, აფსიდის ცენტრში გაჭრილია თაღოვანი სარკმელი, რომლის ქვედა ნაწილი მოგვიანებით ამოუშენებიათ. სარკმლის ქვემოთ, კედელზე, მიშენებულია კუბური ფორმის ტრაპეზი ღრმა, სწორკუთხა ნიშით წინა მხარეს. მეორე, მსგავსი მოყვანილობის ნაგებობა აფსიდის კედლის ჩრდილოეთ ბოლოშია. აგებული და აფსიდის მხრების ხაზიდან ორიოდე მეტრით წინაა წამოწეული.
ეკლესიის კედლებში კიდევ სამი სარკმელია: თითო-თითო გრძივი კედლების დასავლეთის ნაწილში, ხოლო მესამე - დასავლეთის კედლის ღერძზე, შესასვლელის ზემოთ. სამივე სარკმელს თარაზული გადახურვა აქვს. მათ შორის დასავლეთის სარკმლის ძირიც თარაზულია. ჩრდილოეთის კედლის აღმოსავლეთ ნაწილში მოწყობილია მცირე ზომის, სწორკუთხა ნიშა. ეკლესიის გრძივი კედლები მარტივი პილასტრების წყვილით ორ არათანაბარ ნაწილად იყოფა, რომელთაგანაც აღმოსავლეთის თითქმის ორჯერ მოკლეა დასავლეთისაზე. პილასტრებზე აგურით ნაწყობი, შეისრული ფორმის საბჯენი თაღია (გვიანდელია) დაყრდნობილი, მიუხედავად იმისა, რომ თაღი პალასტრის თანაბარი სიგანისაა, იგი მას ჩვეულებიამებრ კი არ უერთდება, არამედ აცდენილია. სამხრეთით, თაღის ძირი პილასტრის მიმართ ოდნავ აღმოსავლეთითაა გადაადგილებული, ჩრდილოეთით კი - დაშავლეთით, რაც დაუდევრობის შედეგს წარმოადგენს. დაუდევრადაა ნაწყობი კამარაც და კონქიც. კონქის თაღი შეისრულია. შეისრულია კამარაც. კედლები შიგნიდან და გარენად ტლანქადაა შელესილი. კედლებს ლავგარდანი არ გააჩნია, სახურავი დაბურულია კრამიტით.
ეკლესიას სამხრეთი მხრიდან მინაშენი ეკვროდა. ამჟამად იგი მთლიანად მიწითაა ამოვსებული და მხოლოდ აღმოსავლეთისა და სამხრეთის კედლების გარეთა ნაწილებიღაა შემორჩენილი.
ლიტერატურა
თელავის მუნიციპალიტეტის ტაძრები
გვატემალა (მრავალმნიშვნელოვანი)

გვატემალა (მრავალმნიშვნელოვანი)
საკუთარი სახელი გვატემალა შეიძლება აღნიშნავდეს:
გვატემალა — სახელმწიფო ცენტრალურ ამერიკაში, გვატემალის რესპუბლიკა.
გვატემალა — ქალაქი, გვატემალის რესპუბლიკის დედაქალაქი.
ობელისკი

ობელისკი (ბერძნ. obeliskos, სიტყვასიტყვით - მცირე შამფური) — წახნაგოვანი (უმთავრესად კვადრატული), ზევითკენ თანდათან დავიწროებული და ბოლოში წამახვილებული ქვის სვეტი. ობელისკი გავრცელებული იყო ძველ ეგვიპტეში. დგამდნენ როგორც ძეგლს სასახლეებისა და ტაძრების წინ. ეგვიპტიდან წამოღებულ მონოლითურ ობელისკებს ევროპაში იყენებდნენ ქალაქთმშენებლობაში, არქიტექტურული ანსამბლების კომპოზიციური აქცენტის შესაქმნელად (ობელისკი პიაცა დელ პოპოლოზე რომში, დაიდგა 1589, არქიტექტორი კ. ფონტანა). ობელისკი ფართოდ გავრცელდა როგორც ძეგლისა და მონუმენტის ტიპი.
ლიტერატურა
ქსე, ტ. 7, გვ. 491, თბ., 1984
ობელისკები
ბარი

ბარი
ტერმინით ბარი შეიძლება აღნიშნული იყოს:
ბარი — მტაცებელი ფრინველი
ბარი — დაბლობი, ვაკე ადგილი
ბარი — მცირე რესტორანი
ბარი — სამხრეთ სუდანში მცხოვრები ხალხი
ბარი — წნევის სისტემგარეშე ერთეული
ბარი — სამიწათმოქმედო იარაღი
ბარი — ონის მუნიციპალიტეტის სოფლის დასახელება
ბარი — ქალაქი და დიდი ნავსადგური იტალიაში
ბარი — ქალაქი გაერთიანებულ სამეფოში
პიროვნებები:
ბარი, ანტუან ლუი — ფრანგი მოქანდაკე და ფერმწერი
ბარი, ლინ — ამერიკელი მსახიობი და პროდიუსერი
ბარი, ლენ — ამერიკელი მომღერალი, მსახიობი და პროდიუსერი
ბარი, ჯეიმზ მეთიუ — შოტლანდიელი მწერალი
ბარი, ჰერმან — ავსტრიელი მწერალი
რიკი ლამბერტი

რიკი ლამბერტი (დ. 16 თებერვალი, 1982) — ინგლისელი ფეხბურთელი. ამჟამად თამაშობს „ვესტ ბრომვიჩ ალბიონში“.
კარიერა
ახალგაზრდული კარიერა საფეხბურთო კლუბ „ლივერპულში“ გაატარა. 2013 წლამდე ლამბერტი დაბალ ლიგებში ასპარეზობდა. „საუთჰემპტონში“ გატარებული წარმატებული წლების შემდეგ 32 წლის ლამბერტი 2014 წელს მშობლიურ „ლივერპულში“ გადავიდა €4.9 მილიონად, თუმცა ოცნების კლუბში მხოლოდ ერთი სეზომი დაყო. 2015 წელს „ლივერპულმა“ ის „ვესტ ბრომვიჩში“ გაყიდა.
რესურსები ინტერნეტში
ინგლისელი ფეხბურთელები
დაბადებული 1982
საუთჰემპტონის ფეხბურთელები
ლივერპულის ფეხბურთელები
2014 წლის მსოფლიო საფეხბურთო ჩემპიონატის ფეხბურთელები
ვესტ ბრომვიჩ ალბიონის ფეხბურთელები
დაბადებული 16 თებერვალი
Battle of Chalagan

Battle of Chalagan
The Battle of Chalagan was fought between the Qara Qoyunlu and the allied forces of Kingdom of Georgia, the Princedom of Simsim and Shirvanshah at Chalagan, Azerbaijan, in December 1412, and resulted in Qara Qoyunlu’s victory.
History
The conflict was preceded by the fall of the Timurid Empire immediately after the death of the great conqueror Timur (1405) and the subsequent clashes between the various clans in Azerbaijan. Having taken control of Azerbaijan (around 1406), the Kara Koyunlu tribal federation leader, Abu Nasr Qara Yusuf, launched an offensive against Ibrahim I (1382-1417) of Shirvanshah who struggled against the Timurids in Northern Azerbaijan. Shirvan's former ally the Karabakh ruler Yar Ahmed Qaramanli sided with Abu Nasr Qara Yusuf, while Ibrahim joined his forces with the ruler of Shaki, Syed Ahmed Orlat and the Georgian king Constantine I, who was also allied to the prince of Simsim, Surakat, who marched in the head of 2,000 Georgian cavalry to support the Shirvanese allies.
A major battle was fought at the village Chalagan in December 1412 and ended in a decisive defeat of the allies. Ibrahim and Constantine fell at the hands of the fierce enemy. The Georgian king, his brother, and 300 Georgian officers were beheaded by the orders of Abu Nasr Qara Yusuf.
Victorious in the battle, Abu Nasr Qara Yusuf was able to secure his position against the threats from north, and focused now on Baghdad.
References
External links
Kara Koyunlu
Chalagan 1412
Chalagan
Chalagan
Chalagan
Chalagan
Chalagan
Chalagan
Chalagan
Chalagan
Chalagan
ჰაჯი გაიბის აბანო

ჰაჯი გაიბის აბანო — განლაგებულია იჩერი შეჰერში, ბაქოს ძველ უბანში, ქალწულის კოშკის მოპირდაპირედ (ასაფ ზეინალის ქუჩა, 67).
აბანოში შესასვლელი მართკუთხედი ფორმისაა. აბანოს მთელი კომპლექსი იყოფა სამ ჯგუფად: შესასვლელი, გასახდელი და დასაბანი ოთახი.გასახდელი და საბანაო ოთახი რვაკუთხა ფორმისანი არიან, რომელნიც გარშემორტყმულები არიან მცირე ზომის შენობებით. გუმბათებს და თაღებს გააჩნიათ სხვადასხვა ფორმები და მოპირკეთებულნი არიან სხვადასხვა ფიგურებით. დარბაზის შუაში განლაგებულია აუზი ცხელი და ცივი წყლით. იატაკზე, რომელზეც დაფენილია ქვის ფილები თბება თიხისგან დამზადებული მილებით, რომლებშიც გადის წყლის გაცხელებისგან მიღებული ორთქლი.
ისტორია
აბანო სავარაუდოდ თარიღდება XV საუკუნით. ეს კომპლექსი აღმოჩენილ იქნა 1964 წელს გატხრების შედეგად.
სქოლიო
რესურსები ინტერნეტში
ბაქოს ღირსშესანიშნაობები
ლარიზაცია

ლარიზაცია არის დე–დოლარიზაცია ქართული ვალუტისათვის – ლარისათვის. ტერმინი "ლარიზაცია" შესაძლოა გამოიყენებოდეს ორი მნიშვნელობით:
ლარიზაცია – ყველა ვალუტის გამოყენებაში ლარის გამოყენების პროცენტული მაჩვენებელი. მაგ.: სესხების (დეპოზიტების) ლარიზაცია – ბანკების მიერ გაცემული სესხების (მიღებული დეპოზიტების) საერთო რაოდენობაში ლარით სესხების (დეპოზიტების) პროცენტული მაჩვენებელი; ეკონომიკის ლარიზაცია – ეკონომიკაში გამოყენებული ფულის მთლიან მასაში ლარის პროცენტული მაჩვენებელი.
ლარიზაცია - პროცესი, როდესაც ლარიზაციის პროცენტული მაჩვენებელი იზრდება. საზოგადოდ, ამ პროცესს ადგილი აქვს მაშინ, როდესაც ქვეყანაში ეკონომიკური აგენტები ტრანზაქციებისათვის უპირატესობას ანიჭებენ ეროვნულ ვალუტას. კერძოდ, საკუთარი ნებით დანაზოგს ინახავენ ეროვნული ვალუტით ნაცვლად უცხოური ვალუტისა და ასევე საკუთარი ნებით სესხებს იღებენ ეროვნული ვალუტით ნაცვლად უცხოური ვალუტისა, ფასებს აფიქსირებენ (მათ შორის გრძელვადიანი მოხმარების საქონელზე: ბინა, მანქანა და სხვ.) ეროვნული ვალუტით ნაცვლად უცხოური ვალუტისა.
ლარიზაციის ზრდა მნიშვნელოვანია ქვეყანაში სტაბილური ეკონომიკური გარემოს მისაღწევად. ამ შემთხვევაში ქვეყანას უმცირდება სავალუტო რისკი, შესაბამისად საგარეო შოკს უფრო ნაკლები გავლენა ექნება ეკონომიკაზე. გაზრდილი ლარიზაციის პირობებში ეროვნული ბანკის მონეტარული პოლიტიკა გახდება უფრო ეფექტიანი, რაც აუცილებელი წინაპირობაა ეკონომიკური სტაბილურობისათვის. ამდენად ეროვნული ბანკის ერთ–ერთი ძირითადი ამოცანა სწორედ ლარიზაციის ზრდაა. ამასთან მნიშვნელოვანია, რომ ლარიზაციის ზრდა მიღწეულ იქნას ბუნებრივად, ყოველგვარი ადმინისტრაციული ზომების შემოღების გარეშე.
ეკონომიკა
მონეტარული ეკონომიკა
კონსტანტინე კოჩეტოვი

კონსტანტინე კოჩეტოვი
კონსტანტინე ალექსანდრეს ძე კოჩეტოვი (დ. 17 მარტი, 1932, სადგური ლევ ტოლსტოი) — საბჭოთა სამხედრო მოღვაწე, არმიის გენერალი. სკკპ წევრი (1956).
ბიოგრაფია
კონსტანტინე კოჩეტოვი არმიაში იყო 1950 წლიდან. დაამთავრა ლვოვის შჩორსის სახელობის ქვეითთა სასწავლებელი, ფრუნზეს სახელობის აკადემია, გენერალური შტაბის სამხედრო აკადემია. 1973 წელს დაინიშნა დივიზიის მეთაურად. 1975 წელს კორპუსის მეთაურია, 1978 წელს არმიის სარდალი, 1979 წელს — იმიერბაიკალის სამხედრო ოლქის სარდლის პირველი მოადგილე, 1981 წელში — ჯარების სამხრეთის ჯგუფის სარდალი, 1986 წელს — მოსკოვის ოლქის სარდალი, 1989 წლის თებერვლიდან —თავდაცვის მინისტრის პირველი მოადგილე, სსრ კავშირის სახალხო დეპუტატი.
ლიტერატურა
სობჩაკი ა., „თბილისის ჟამტეხილი ანუ 1989 წლის სისხლიანი კვირა“, თბილისი, 2013, გვ. 87-88
დაბადებული 17 მარტი
დაბადებული 1932
სსრ კავშირის სახალხო დეპუტატები
სსრ კავშირის XI მოწვევის უმაღლესი საბჭოს დეპუტატები
სსრ კავშირის თავდაცვის მინისტრის მოადგილეები
წებელდის ციხე

წებელდის ციხე — ციხესიმაგრე აფხაზეთის ავტონომიური რესპუბლიკის, გულრიფშის მუნიციპალიტეტის სოფელ წებელდაში. კომპლექსში შედის სამეთვალყურეო კოშკები, საეკლესიო ნაგებობები, სასახლის ნანგრევები და სხვადასხვა სახის თავდაცვითი ნაგებობები.
წებელდის ციხე, ბერძნული წყაროების მიხედვით ადრე შუა საუკუნეების საქართველოს ერთ-ერთ უმნიშვნელოვანეს საფორტიფიკაციო ნაგებობას წარმოადგენდა. VI საუკუნის ბიზანტიელი ისტორიკოსის პროკოფი კესარიელის ცნობით, წიბელიუმი იყო კარგად გამაგრებული ციხე-სიმაგრე, რომელიც ლაზთა (დასავლურ-ქართული ტომი) სამეფოს თავდაცვით სისტემაში მნიშვნელოვან როლს თამაშობდა. ციხე-სიმაგრის ნანგრევებში დღემდე შემორჩენილია: სამეთვალყურეო კოშკები, საეკლესიო ნაგებობები, სასახლის ნანგრევები და სხვადასხვა სახის თავდაცვითი ნაგებობები. გასული საუკუნის დასაწყისში წებელდის ციხის ერთ-ერთი ეკლესიის შესწავლისას აღმოჩნდა ფრესკული მოხატულობის ფრაგმენტებიც.
ტერიტორია ოკუპირებულია რუსეთის მიერ, რის გამოც ტაძრის ამჟამინდელი მდგომარეობის შესწავლა და შესაბამისი სამუშაოების განხორციელება შეუძლებელია.
2019 წლის ივლისში ნაგებობას კულტურული მემკვიდრეობის უძრავი ძეგლის სტატუსი მიენიჭა.
ლიტერატურა
კულტურული მემკვიდრეობა აფხაზეთში, თბ., 2015
სქოლიო
გულრიფშის მუნიციპალიტეტის ციხესიმაგრეები
ოროჩები

ოროჩები — ხაბაროვსკის მხარის მკვიდრი მოსახლეობა. ოროჩებს აკუთვნებენ ტუნგუს-მანჯურიულ სამხრეთულ (მანჯურიულ) ქვეჯგუფს.
XIX საუკუნის მეორე ნახევარში ოჩორებს ეკავა ვრცელი ტერიტორია იაპონიის ზღვის სანაპიროზე — დე კასტრიდან ჩრდილოეთით მდინარე ბოტჩის სათავემდის სამხრეთით. აქ იყო ოჩორების 47 მუდმივი დასახლება (გასსა), თითოეულ მათგანში ცხოვრობდა 2-3 ოჯახობა (15-18 ადამიანი). XIX საუკუნის დასასრულს ოროჩები გადასახლდნენ ამურსა და ხუნგარზე. შედეგად ჩამოყალიბდა ხუთი ტერიტორიული ჯგუფი, განსხვავებულნი კულტურის განსაკუთრებულობით: ამურის, ხუნგარიის, ტუმინის, პრიმორიის (ხადინსკაის) და კოპინის.
ამჟამად ოჩორები ცხოვრობენ უმეტესწილად ხაბაროვსკის მხარის სავგავანისა და ვანინის რაიონებში. პატარა ჯგუფი ცოხვოვრობს კომსომოლსკისა და პრიმორისკის მხარეშიც.
1989 წლის სსრკ-ის საყოველთაო აღწერის მიხედვით საქართველოში 1 ეთნიკურად ოროჩი ცხოვრობდა.
რესურსები ინტერნეტში
The Orochis
Ethnologue link
სქოლიო
რუსეთის ხალხები
აზიის ხალხები
გადაშენების პირას მყოფი ხალხები
ტაიპუ

ტაიპუ — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება ლესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ ლიტორალ-ნორდესტის შემადგენლობაში.
2010 წლის მონაცემებით, მოსახლეობა 11 836 ადამიანს შეადგენდა, მოსახლეობის სიმჭიდროვე 33.55 კმ²-ზე. ფართობი 352 818 კმ²-ია.
იხილეთ აგრეთვე
რიუ-გრანდი-დუ-ნორტი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
რიუ-გრანდი-დუ-ნორტის მუნიციპალიტეტები
ალხესირასის ალყა (1342-1344)

ალხესირასის ალყა (1342-1344)
ალხესირასის ალყა — ქალაქ ალხესირასის ალყა, რომელიც გაიმართა ესპანეთის რეკონკისტის პერიოდში. ალფონსო XI-ის ძალებს ალყის დროს მხარს უჭერდნენ არაგონის სამეფო და გენუის რესპუბლიკა. ალყის მიზანი იყო ხელში ჩაეგდოთ ქალაქი ალ-ჯაზირა-ალ-ხადრა, რომელსაც მუსლიმები უწოდებდნენ ალხესირასს. იგი იყო მარინიდების იმპერიის დედაქალაქი და მთავარი პორტი ევროპის ტერიტორიაზე.
ალყა 21 თვის მანძილზე გრძელდებოდა. ქალაქის 30 000-იანი მოსახლეობა, რომელიც მშვიდობიანი მოსახლეობისა და ბერბერი ჯარისკაცებისაგან შედგებოდა, ძალიან დაზარალდა ალყის დროს. ქალაქში არ შედიოდა საკვები. გრანადის საამირომ მათ დასახმარებლად ჯარი გააგზავნა, მაგრამ მდინარე პალმონესის ნაპირზე დამარცხდნენ. 1344 წლის 26 მარტს ქალაქი ჩაბარდა და კასტილიის სამეფოს შეუერთდა.
ალხესირასის ალყა იყო ერთ-ერთი პირველი ბრძოლა ევროპაში, სადაც დენთი გამოიყენეს.
ლიტერატურა
რეკონკისტის ბრძოლები
XIV საუკუნის ბრძოლები
Formica lefrancoisi

Formica lefrancoisi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები